
COMUNICAT DE PRESĂ
CONCERTUL SUFLĂTORUL DE VISE 
LA MUZEUL NAȚIONAL AL ȚĂRANULUI ROMÂN 

Sâmbătă, 12 septembrie 2026, ora 19:00, la Muzeul Național al Țăranului Român (Strada Monetăriei nr. 3), Asociația pentru Muzică, Artă și Cultură și Muzeul Național al Țăranului Român, cu susținerea Kaufland România, vă invită la un nou eveniment muzical din cadrul proiectului MUZICA LA MUZEU. O incursiune în lumea artelor. 
Concertul Suflătorul de vise, desfășurat sub patronajul Comisiei Naționale a României pentru UNESCO și al Rețelei Naționale a Muzeelor din România, va fi susținut de ansamblul Imago Mundi: Oana Ivașcu (oboi, caval), Cătălin Ștefănescu-Pătrașcu (compoziție, cobză, chitară, electronice), Adrian Buciu (flaute), Ștefan Barbu (vioară), Andreea Țimiraș (violoncel), Daniel Ivașcu (percuție) și Cristian Stănoiu (proiecții video live). 
„Suflătorul de vise” – Imago Mundi pornește de la lectura cărții cu același titlu, scrisă de Bernard Villot, și propune o călătorie imaginară prin lumi diferite, în care muzica, visul și imaginea se întâlnesc. Cele 7 compoziții devin tot atâtea călătorii, fiecare inspirată de un vis și de universuri sonore care trimit către muzica lumii, tradiții și culturi diferite. Fiecărei compoziții îi răspunde o lucrare video realizată de Cristian Stănoiu la Școala de la Piscu, în dialog cu lutul și cu memoria unui loc în care materia devine poveste. Astfel, cele 7 vise, 7 compoziții și 7 lucrări video construiesc împreună un spațiu al imaginației, o hartă poetică a unor lumi reale și posibile. Parte din proiectul „Suflătorul de vise”, programul Imago Mundi marchează și 25 de ani de activitate artistică, celebrând parcursul ansamblului printr-o nouă călătorie prin muzica lumii – între tradiție și contemporaneitate, între rădăcini și vis.

Participarea la eveniment este liberă, în limita locurilor disponibile, cu rezervarea obligatorie a locului la adresa de e-mail: muzicalamuzeu@musicarte.ro. 

Despre artiști:

Înființat în 2001 de Oana și Daniel Ivașcu, ansamblul Imago Mundi propune o fuziune originală între muzica veche și tradițională, muzica lumii și creația contemporană. Cei șapte membri – Oana Ivașcu (oboi, caval), Cătălin Ștefănescu-Pătrașcu (compoziție, cobză, chitară, electronice), Adrian Buciu (flaute), Ștefan Barbu (vioară), Andreea Țimiraș (violoncel), Daniel Ivașcu (percuție) și Cristian Stănoiu (proiecții video live) – combină virtuozitatea instrumentală și improvizația cu elemente vizuale și electronice. Activitatea ansamblului se desfășoară atât în săli de concert și la festivaluri de muzică veche, world music și contemporană, cât și în cluburi de jazz sau rock. Imago Mundi a fost invitat să concerteze în numeroase țări din Europa, precum și în SUA și Tunisia, propunând spectacole în care muzica instrumentală este completată de proiecții video realizate și mixate în timp real. Repertoriul valorifică instrumente tradiționale românești – cobză, caval, drâmbă, tobă – în dialog cu instrumente clasice moderne. Din 2010, ansamblul explorează în mod special muzica veche și tradițională românească, prin proiecte dedicate unor personalități precum Dimitrie Cantemir, George Enescu și Constantin Brâncuși, dar și unor figuri importante ale culturii universale, precum Erik Satie și Béla Bartók. Pentru alte informații: www.imagomundi.ro.

Mai multe informații despre proiectul Muzica la Muzeu pot fi găsite pe https://www.musicarte.ro/muzica-la-muzeu.

Un proiect realizat de: Asociația pentru Muzică, Artă și Cultură și Kaufland România

Parteneri instituționali: Muzeul Național Cotroceni, Muzeul Național al Literaturii Române, MARe \ Muzeul de Artă Recentă, Muzeul Național de Artă al României – Muzeul Colecțiilor de Artă, Muzeul Național Tehnic „Prof. Ing. Dimitrie Leonida”, Muzeul Național al Satului „Dimitrie Gusti”, Muzeul Național al Țăranului Român, Muzeul Municipiului București: Muzeul de Artă Populară „Prof. Dr. Nicolae Minovici”, Casa Filipescu–Cesianu și Muzeul Theodor Aman, Galeriile Artmark – Palatul Cesianu–Racoviță, Muzeul Național de Istorie a României și Muzeul Național „George Enescu”
Parteneri: Hilton Garden Inn Bucharest Old Town, Romfilatelia – Poșta Română, Societatea de Transport București, Aqua Carpatica, Domeniile Sâmburești, Floria, Editura Rediviva din Milano, Editura Cărțile Tango, PMA Invest Cluj-Napoca, Angels Candy și Asociația Culturală Arghirescu
Parteneri Media: TVR Internațional, Trinitas Tv, Blitz Tv, Radio România Muzical, Radio România Cultural, Radio România București, Radio România Internațional, RFI România, Radio Trinitas, Radio Clasic, Agerpres, Spotmedia, UZPR – Uniunea Ziariștilor Profesioniști din România, Zile și Nopți, Fest.ro, Daily Magazine, Cultura Life, Revista Leviathan, Modernism.ro, Native Advertising, Ziarul News, Future Economy, 10-S.ro, ConnectArts, Revista Femeia, Revista Tango – Marea Dragoste, Revista Actualitatea Muzicală a UCMR, LiterNet.ro, BookHub, Palindrom, Literomania, Iqads, Catchy, AgentiadeCarte.ro, Relevant by Antoaneta, PRwave, Jurnalul de Afaceri, Republika Kritica, Autentici.info, Bună Ziua Iași, Ceașca de Cultură, Oficiul de Știri, România Pozitivă, Jurnal de București, Promenada Culturală, Bucureșteni.ro, Presa de Azi, Lumea Muzicii, Evenimente Gratuite. 



